# Andautonia

### Izvor: Wikipedija

Andautonia je starorimsko naselje i municipij u blizini rijeke Save, na mjestu današnjega sela Šćitarjeva u Hrvatskoj, južno od Zagreba i u blizini Velike Gorice. Prije rimske naseobine, naselje panonskih Ilira. Andautonia je u razdoblju od 1. do 3. stoljeća, građena uz tadašnji tok Save, na trasi rimske ceste Sisak-Ptuj. Bila je grad u obliku nepravilna šesterokuta s visokim pravnim statusom, a tijekom 400 godina i administrativno-upravni, gospodarsko-kulturni te vjerski centar širega područja. Postajao je termalni kompleks s vodovodom, kanalizacijom i sustavom za zagrijavanje prostorija. Tijekom iskapanja, koja se provode od 1981. godine, nađeni su tanjuri, vrčevi, oruđe, posuđe, novac careva iz razdoblja od Tita do Valesa te tragovi ceste i nekropola. Otvoren je arheološki park „Andautonija”, 1994. godine u Šćitarjevu. Arheološko nalazište sa ostacima zgrada i ulica, otvoreno je za javnost. Za vrijeme popravka župne crkve u Ščitarjevu, 1768. godine nađen je tamo dio spomenika carici Hereniji Etruscili (vidi sliku), ženi cara Decija, koji je vladao od godine 249. do 251. Natpis glasi: Herenniae Etruscillae Aug(ustae), matri cast(rorum), conjugi d(omini) n(ostri) Deci(i) p(ii) f(elicis) Aug(usti) r(es) p(ublica) And(autoniensium). U organizaciji Arheološkog muzeja grada Zagreba, održavali su se „Dani Andautonije”, a od 2007. godine, održavaju se „Susreti u Andautoniji” u organizaciji Udruge Andautonija. Izložbama i raznim događanjima, obrađuju se pojedine teme iz života rimskoga grada.

## [uredi] Vanjske poveznice

- http://www.andautonia.com

Dobavljeno iz "http://hr.wikipedia.org../../../a/n/d/Andautonia.html"

Kategorija: Rimski gradovi na tlu Hrvatske

##### Views

- Članak
- Razgovor
- Trenutna inačica

##### Traži